नूर इनायत ख़ान जेल से भाग रही थीं।
उनको मित्रपक्ष देशों की जासूस होने के लिए जेल में डाल दिया गया था,
लेकिन एक पेंचकस और दो और क़ैदियों के मदद से
वह फिर से पेरिस के तारों के नीचे आज़ाद थीं।
जब उन्होंने भागना शुरू किया,
वह उन सभी प्रसंगों के ख़यालों में खो गईं, जो उन्हें यहाँ तक ले आए थे।
1914 में मॉस्को में
एक हिन्दुस्तानी मुसलमान पिता और एक अमेरिकी माँ को जन्मीं
नूर की परवरिश एक गम्भीरतापूर्वक शान्त घर में हुई।
उनके माता-पिता सूफी शान्तिवादी थे
जो करुणा और संगीत की ताक़त में अपना विश्वास रखते थे।
वह पेरिस जा कर रहने लगे,
जहाँ नूर ने बच्चों के मनोविज्ञान की पढ़ाई की
और बच्चों की किताबें लिखी।
लेकिन दूसरे विश्व युद्ध के आरम्भ साथ यह सब बदल गया।
मई 1940 में, जब जर्मनी की फ़ौज पेरिस पर क़ब्ज़ा करने को तैयार थी
तब नूर और उनके भाई एक मुश्किल दुविधा में फँस गए।
एक शान्तिवादी होने के कारण
उनका मानना था कि हर झगड़े को बिना अहिंसा के अन्त करना चाहिए ।
लेकिन यूरोप-भर में बर्बादी देख कर,
उन्होंने फ़ैसला किया कि चुप-चाप खड़े रहने का विकल्प नहीं बचा था।
वह इंग्लैंड गईं,
जहाँ नूर महिलाओं वाली सहायक वायुसेना में स्वयंसेवक बनी
और एक रेडियो प्रचालक बनने का प्रशिक्षण लिया।
वह तार-रहित परिचालन और मोर्स कोड में तल्लीन हो गईं,
इस बात से बेख़बर कि एक गुप्त संगठन उनकी निगरानी कर रहा था।
ब्रिटिश स्पेशल ऑपरेशंज़ इग्ज़ेक्युटिव को
नाजी-कब्जे वाले देशों में जर्मनी को नष्ट करने के लिए बनाया गया था।
एक प्रशिक्षित रेडियो प्रचालक के रूप में, जिनको पेरिस की अच्छी जानकारी थी
और जो साफ़ फ़्रेंच बोलती थीं,
नूर एक प्रलोभक भर्ती थीं।
अपने साक्षात्कार में उनको आगाह किया गया कि तार-रहित परिचालन
ख़ूफ़िया क्षेत्र के सबसे ख़तरनाक कार्यों में से है।
परिचालकों को एक विशिष्ट ट्रांसमीटर दुश्मन के क्षेत्र में घसीटना था
और अगर वह पकड़ी गईं, तो यह गुप्त एजेंसी उसे बचा नहीं पाती।
नूर ने तुरन्त इस कार्य को स्वीकार किया।
अपने शान्तिवाद के सिद्धान्तों को आगे ले जाने कि लिए प्रतिबद्ध
नूर को जासूसी की कला सीखनी पड़ी।
उन्होंने ख़ूफ़िया संघों से सम्पर्क बनाना, ताला तोड़ना,
पूछताछ को झेलना, और बंदूक़ चलाना सीखा।
जून 1943 में वह ऐंगर्ज़ पहुँचीं, जो दक्षिण पेरिस में था,
और शहर में एक नक़ली पासपोर्ट,
एक बंदूक़, और थोड़े फ़्रांसीसी फ्रैंक्स के साथ घूमती रहीं।
लेकिन उनका संघ छुपा नहीं रह पाया।
पहुँचने के एक हफ़्ते के अन्दर,
उनके सारे साथी जासूस पकड़े गए, और नूर को घर वापस बुलाया गया।
उन्होंने अपने पर्यवेक्षकों को उनको वहीं रहने देने के लिए मना लिया
जिसका अर्थ था कि उनको छह रेडियो परिचालकों का काम अकेले करना था।
आने वाले महीनों में
उन्होंने फ्रांसीसी प्रतिरोध की आपूर्तियों को पहुँचाया और देखरेख की,
नाज़ी गतिविधियों का विवरण लंदन भेजा
और सहयोगी सैनिकों के लिए सुरक्षित मार्ग की व्यवस्था की।
यह कार्य फ्रांसीसी प्रतिरोध के निर्माण, सहयोगी ख़ूफ़िया संघों,
और अन्ततः युद्ध अन्त करने के लिए
आवश्यक था।
केवल अपनी बुद्धिमत्ता और प्रतिभा के सुरक्षा कवच के साथ
उन्होंने कई बार पूछताछ में बातें घुमा दीं।
जब गेस्टापो ने उन्हें रेल में ढूँढ लिया
तो उन्होंने उनको अपने “चलचित्र प्रक्षेपक” के बारे में
समझाने की बातों में लगा दिया।
जब एक अफ़सर ने उन्हें उनका एंटिना टाँगते हुए देख लिया
उन्होंने उससे अपने रेडियो पर संगीत सुनने के शौक़ के बारे में बात कर ली
और उसको तार लगाने में मदद करने के लिए मोहित कर दिया।
उनके पूरे चार महीने के कार्यकाल में
उनकी तीक्ष्ण बुद्धि और चतुराई ने उन्हें कभी धोखा नहीं दिया।
पर उनके सम्मोहन ने एक घातक ईर्ष्या को प्रेरित किया।
अक्तूबर 1943 में, एक सहकर्मी की बहन ने,
जो एक ऐसे जासूस से प्यार करती थी, जो नूर से प्यार करता था,
नूर का पता गेस्टापो को बीच दिया।
नूर ने कोई भी जानकारी देने से साफ़ इनकार कर दिया
बल्कि, अपने भाग निकालने पर ध्यान दिया।
एक पेंचकस को पहरेदारों से छुपा कर ला के
उन्होंने एक रोशनदान को ढीला कर दिया और रात में बाहर निकल गये।
पर जैसे ही क़ैदियों ने जान बचाकर भागना शुरू किया
एक हवाई हमले के सायरन ने उनके बन्धकों को सचेत कर दिया।
नूर को एक बार फिर पकड़ कर एक जर्मन जेल में भेज दिया गया।
और फिर, दचाऊ एकाग्रता शिविर में।
प्रताड़ित, वंचित, और पृथक, किए जाने के बाद भी
नूर ने कुछ नहीं बताया।
अपने प्राणदण्ड के पहले के क्षणों में
माना जाता है कि उन्होंने नारा लगाया, “स्वतन्त्रता!”
उनके इस वीरतापूर्ण बलिदान के कारण
नूर को एक ऐसी नाईका के रूप में सम्मानित किया गया है
जिसने शत्रु के घर में घुस कर गुप्त युद्ध छेड़ दिये
और बिना एक भी जीवन लिये स्वतन्त्रता के लिये रास्ता बनाया।